Per E. Danielsen

For advokaten, se Per Danielsen

Per Edvard Danielsen (født 13. mai 1918, død 8. juni 2013) var en norsk løytnant i Sjøforsvaret. Han er kjent for sin innsats om bord i motortorpedobåter under andre verdenskrig som ble hedret med Krigskorset med sverd, Norges høyeste utmerkelse.

 Bakgrunn og familie 
Per E. Danielsen var sønn av viseadmiral Edvard Christian Danielsen.Giske 2020, s. 23 Han var far til skuespilleren Tone Danielsen og musikeren Anne Danielsen, og bestefar til skuespilleren og legen Anders Danielsen Lie.Giske 2020, s. 41 Danielsens søster Ina ble gift med Ole Friele BackerGiske 2020, s. 39.

 Andre verdenskrig 
Danielsen var skipssjef på marinens torpedobåt av II. klasse «Ravn» ved krigsutbruddet.Rolf Scheen: Norges sjøkrig I bind 1947 Etter 3. Torpedobåtsdivisjons kamper på Sørlandet i forbindelse med det tyske angrepet på Norge 9. april 1940 kom Danielsen over til Storbritannia på MK «Vita». Han gikk der inn i de norske sjøforsvarsstyrkene og var med på å etablere motortorpedobåtvåpenet, som opererte i farvannene omkring Storbritannia og på norskekysten. Danielsen var styrkesjef da hurtigruteskipet DS «Irma» og frakteskipet DS «Henry» ble senket i februar 1944 og hvor 65 nordmenn omkom.

I januar 1945 var Danielsen leder for ekspedisjonen som kom til unnsetning til befolkningen på Sørøya i Finnmark, der omkring 1 000 mennesker lå i skjul etter tvangsevakueringen.Kjell Fjørtoft: Vi fikk vår frihet. Finnmark høsten 1944, Oslo: Gyldendal , 1984, s. 185f. I februar 1945 ble befolkningen evakuert.Kjell Fjørtoft: Vi fikk vår frihet. Finnmark høsten 1944, Oslo: Gyldendal , 1984, s. 205–219. Sammen med offiserskollegene Ole Friele Backer og Per Waage utga Danielsen etter krigen en bok om hendelsen.

Danielsen er også kjent som den norske offiser som krevde tysk kapitulasjon for Nord-Norge i Tromsø 8. mai 1945. Han var for anledningen midlertidig forfremmet til kapteinløytnant.Kjartan Rødland: Løytnanten som erobret Nord-Norge, Bergens Tidende, 10. mai 1995, s. 39.

Mens Danielsen og hans far kjempet ute under krigen ble både hans mor og søster Ina, arrestert av Gestapo i forbindelse med avsløringen av SIS' etterretningsgruppa og radiostasjon Oldell i 1941.

 Etter krigen 
Etterkrigstiden ble vanskelig for Danielsen. Han reiste til sjøs, før han i 1948 ble ansatt som hydrograf i Norges Sjøkartverk.Verdens Gang, 23. april 1951, s. 1. Krigserfaringen hadde radikalisert Danielsen og han ble etter krigen med i Norges Kommunistiske Parti og var blant annet leder av Vestkantlaget i Oslo NKP.Torgny Hasås: Spionedderkoppen, Klassekampen 5. juli 2003 

I april 1951 ble han arrestert mistenkt for spionasje til fordel for Sovjetunionen. Det ble reist sak for lagmannsretten der Danielsen ble tiltalt for spionasje. For myndigheter og politi var dette en prestisjesak, og påtalemyndighetene ønsket i utgangspunktet å nekte Danielsen fritt valg av forsvarer. Han ønsket overrettssakfører Asvor Ottesen, og de måtte slåss i rettsvesenet før hun fikk representere ham.Asvor Ottesen, Danielsen-saken og prinsippet om fritt forsvarervalg, Advokatbladet Jubileum, mai 2008, side 12.

Danielsen ble 8. september enstemmig frikjent av juryen i saken.Verdens Gang, 10. september 1951, s. 4. Saken vakte oppmerksomhet, både i Norge og i utlandet,«Norway: Ex-Hero» , Time Magazine, 25. juni 1951 og «Norway: A Free Man» , Time Magazine, 17. september 1951. også fordi Per Danielsens far, viseadmiral Edvard C. Danielsen, på det tidspunkt var sjef for Sjøforsvaret. Saken er også behandlet i litteraturen om overvåkning i Norge.Roy Andersen: Sin egen fiende: et portrett av Asbjørn Bryhn, Oslo: Cappelen, 1992.Trond Bergh og Knut Einar Eriksen: Den hemmelige krigen. Overvåkning i Norge 1914–1997, Oslo: Cappelen Akademisk Forlag, 1998, s. 244–247.

Danielsen arbeidet i Norges sjøkartverk til slutten av 1950-årene. Senere arbeidet han i Prisdirektoratet og studerte også juss.

 Utmerkelser 
Danielsen var blant de første norske militære som ble tildelt Krigskorset med sverd. Utmerkelsen ble innstiftet 23. mai 1941 og den første tildeling til norske militære ble besluttet i statsråd 19. juni 1942. Danielsen ble tildelt Krigskorset med sverd «For tapperhet og dyktig ledelse av sitt fartøy - M.T.B. 54 - under angrep på fiendtlig konvoi i Stredet ved Dover natten 8.-9. september 1941, da han senket minst ett større fiendtlig transportskip.» 

For innsatsen under krigen ble han også tildelt St. Olavsmedaljen med ekegren ., KrigsmedaljenPer Edvard Danielsen , warsailors.com, 24. juni 2007, besøkt 20. juni 2013., Deltakermedaljen, Haakon VIIs 70-årsmedalje, Distinguished Service Cross with two bars og den russiske Jubileumsmedaljen i anledning av 65-året for seieren i Den store fedrelandskrigen 1941–1945Norske krigshelter fikk russiske medaljer, TV2-nyhetene, 26. april 2010..

 Bibliografi 
 O. F. Backer, Per E. Danielsen, Per Waage: Øya i ingenmannsland, Oslo: Aschehoug, 1946, tsjekkisk utgave 1948

 Referanser 

 Kilder 

 Giske, Olav: «Løytnant Danielsens krig», fra Maritimt Magasin Historie, 02/2020
 * Giske, Olav: «En patriotisk familie», fra Maritimt Magasin Historie, 02/2020

 Eksterne lenker 
 Egil Ulateig: «Den ville krigeren», Nettavisen Side3'',  15. mars 2011 
 Artikkel om Danielsen og saken mot han, fra Time Magazine, 17. september 1951 (engelsk) 
 Anmeldelse av boken Den hemmelige krigen i avisen Dag og Tid, nevner saken om Danielsen innledningsvis

Kategori:Offiserer i Sjøforsvaret
Kategori:Personer fra englandsfarten 1940–1945
Kategori:Norsk militært personell under andre verdenskrig
Kategori:Krigskorset
Kategori:St. Olavsmedaljen med ekegren
Kategori:Nordmenn fra andre verdenskrig
Kategori:Artikler i sjøfart-prosjektet